CELEX: 32022D0241
Language: et
Date: 2022-02-21 00:00:00
Title: Nõukogu otsus (ÜVJP) 2022/241, 21. veebruar 2022, millega muudetakse otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega

21.2.2022   
               
               
                  ET
               
               
                  Euroopa Liidu Teataja
               
               
                  L 40/23
               
            
         NÕUKOGU OTSUS (ÜVJP) 2022/241,
         21. veebruar 2022,
         millega muudetakse otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artiklit 29,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 17. märtsil 2014 vastu otsuse 2014/145/ÜVJP (1).
                  
               
                     (2)
                  
                  
                     Euroopa Liit ei tunnusta Krimmi ja Sevastopoli ebaseaduslikku annekteerimist Venemaa Föderatsiooni poolt, mõistes selle jätkuvalt hukka, ning ei tunnusta seetõttu ebaseaduslikult annekteeritud Krimmi poolsaarel toimunud nn valimisi.
                  
               
                     (3)
                  
                  
                     Pärast seda, kui Venemaa Föderatsioon korraldas 2021. aasta septembris ebaseaduslikult annekteeritud „Krimmi Autonoomses Vabariigis“ ja Sevastopoli linnas Riigiduuma nn valimised, leiab nõukogu, et otsuse 2014/145/ÜVJP lisas esitatud loetellu isikutest, üksustest ja asutustest, kelle suhtes kohaldatakse piiravaid meetmeid, tuleks lisada viis isikut nende osalemise tõttu Ukraina territoriaalset terviklikkust, suveräänsust ja sõltumatust kahjustavas või ohustavas tegevuses.
                  
               
                     (4)
                  
                  
                     Otsuse 2014/145/ÜVJP lisa tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse 2014/145/ÜVJP lisas esitatud loetellu lisatakse käesoleva otsuse lisas loetletud isikud.
         
         
            Artikkel 2
            Käesolev otsus jõustub selle Euroopa Liidu Teatajas avaldamise päeval.
         
         
            Brüssel, 21. veebruar 2022
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  Nõukogu 17. märtsi 2014. aasta otsus 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (ELT L 78, 17.3.2014, lk 16).
      
      
         
            LISA
            Otsuse 2014/145/ÜVJP lisas esitatud isikute, üksuste ja asutuste loetellu lisatakse järgmised isikud:
            
               
                            
                        
                        
                           Nimi
                        
                        
                           Identifitseerimisandmed
                        
                        
                           Põhjendused
                        
                        
                           Loetellu kandmise kuupäev
                        
                     
                           „204.
                        
                        
                           Aleksei Yurievich CHERNIAK
                           (Алексей Юрьевич ЧЕРНЯК)
                        
                        
                           Sugu: mees
                           Sünniaeg: 27.8.1973
                           Sünnikoht: Alma-Ata, Kasahhi NSV (praegune Kasahstan)
                           Kodakondsus: Venemaa
                        
                        
                           Alates 19. septembrist 2021 Venemaa Föderatsiooni Riigiduuma liige. Valitud ebaseaduslikult annekteeritud „Krimmi Autonoomsest Vabariigist“ nn Simferopoli valimisringkonnast.
                           Võimuloleva „Ühtse Venemaa“ partei liige.
                           Selle ametikoha vastuvõtmisega ja sellel ametikohal tegutsemisega on ta teinud tööd nn Krimmi Vabariigi edasiseks integreerimiseks Venemaa Föderatsiooni ning seeläbi toetanud aktiivselt tegevust ja viinud ellu poliitikat, mis kahjustab või ohustab Ukraina territoriaalset terviklikkust, suveräänsust ja sõltumatust.
                        
                        
                           21.2.2022
                        
                     
                           205.
                        
                        
                           Leonid Ivanovich BABASHOV
                           (Леонид Иванович БАБАШОВ)
                        
                        
                           Sugu: mees
                           Sünniaeg: 31.1.1966
                           Sünnikoht: Petrovka, Krimmi oblast Ukraina NSV (praegune Ukraina)
                        
                        
                           Alates 19. septembrist 2021 Venemaa Föderatsiooni Riigiduuma liige. Valitud ebaseaduslikult annekteeritud „Krimmi Autonoomsest Vabariigist“ nn Jevpatorija valimisringkonnast.
                           Võimuloleva „Ühtse Venemaa“ partei liige.
                           Selle ametikoha vastuvõtmisega ja sellel ametikohal tegutsemisega on ta teinud tööd nn Krimmi Vabariigi edasiseks integreerimiseks Venemaa Föderatsiooni ning seeläbi toetanud aktiivselt tegevust ja viinud ellu poliitikat, mis kahjustab või ohustab Ukraina territoriaalset terviklikkust, suveräänsust ja sõltumatust.
                        
                        
                           21.2.2022
                        
                     
                           206.
                        
                        
                           Tatiana Georgievna LOBACH
                           (Татьяна Георгиевна ЛОБАЧ)
                        
                        
                           Sugu: naine
                           Sünniaeg:8.1.1974
                           Sünnikoht: Hmelnõtskõi Ukraina NSV (praegune Ukraina)
                        
                        
                           Alates 19. septembrist 2021 Venemaa Föderatsiooni Riigiduuma liige. Valitud ebaseaduslikult annekteeritud Sevastopoli linnast nn Sevastopoli valimisringkonnast.
                           Võimuloleva „Ühtse Venemaa“ partei liige.
                           Selle ametikoha vastuvõtmisega ja sellel ametikohal tegutsemisega on ta teinud tööd ebaseaduslikult annekteeritud Sevastopoli linna edasiseks integreerimiseks Venemaa Föderatsiooni ning seeläbi toetanud aktiivselt tegevust ja viinud ellu poliitikat, mis kahjustab või ohustab Ukraina territoriaalset terviklikkust, suveräänsust ja sõltumatust.
                        
                        
                           21.2.2022
                        
                     
                           207.
                        
                        
                           Nina Sergeevna FAUSTOVA
                           (Нина Сергеевна ФАУСТОВА)
                        
                        
                           Sugu: naine
                           Sünniaeg: 11.7.1983
                           Sünnikoht: Kõzõl, Tõva Vabariik, Vene NFSV (praegune Vene Föderatsioon)
                        
                        
                           Sevastopoli valimiskomisjoni (mis osales ebaseaduslikult annekteeritud „Krimmi Autonoomse Vabariigi“ ja Sevastopoli linna nn valimiste korraldamises 2021. aasta septembris) juhataja.
                           Selle ametikoha vastuvõtmisega ja sellel ametikohal tegutsemisega on ta aktiivselt toetanud Ukraina territoriaalset terviklikkust, suveräänsust ja sõltumatust kahjustavaid tegevusi ja rakendanud vastavaid poliitikaid Ukraina edasiseks destabiliseerimiseks.
                        
                        
                           21.2.2022
                        
                     
                           208.
                        
                        
                           Aleksandr Evgenevich CHMYHALOV
                           (Александр Евгеньевич ЧМЫХАЛОВ)
                        
                        
                           Sugu: mees
                           Sünniaeg: 13.6.1990
                        
                        
                           Sevastopoli valimiskomisjoni (mis osales ebaseaduslikult annekteeritud „Krimmi Autonoomse Vabariigi“ ja Sevastopoli linna nn valimiste korraldamises 2021. aasta septembris) asejuhataja.
                           Võimuloleva „Ühtse Venemaa“ partei liige.
                           Selle ametikoha vastuvõtmisega ja sellel ametikohal tegutsemisega on ta aktiivselt toetanud Ukraina territoriaalset terviklikkust, suveräänsust ja sõltumatust kahjustavaid tegevusi ja rakendanud vastavaid poliitikaid Ukraina edasiseks destabiliseerimiseks.
                        
                        
                           21.2.2022“.